pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่
วันพฤหัสบดีที่ 20 กรกฎาคม 2560
รัฐมนตรีช่วยเกษตรฯ เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่
รัฐมนตรีช่วยเกษตรฯ เปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ เพื่อรณรงค์และถ่ายทอดเทคโนโลยีใหม่ ๆ ในการลดต้นทุนการผลิต การผลิตข้าวคุณภาพ การรวมกลุ่มในการบริหารจัดการการผลิต การพัฒนาเกษตรกร และการจัดการด้านการตลาด
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานวันรณรงค์ถ่ายทอดเทคโนโลยีการผลิตข้าวนาแปลงใหญ่ ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 ณ ศูนย์เรียนรู้การเพิ่มประสิทธิภาพการผลิตสินค้าเกษตร แขวงคลองสิบสอง เขตหนองจอก กรุงเทพฯ ว่า กระทรวงเกษตรและสหกรณ์ได้กําหนดวันรณรงค์ถ่ายทอดเทคโนโลยีการผลิตข้าวนาแปลงใหญ่ (Field day) ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 เพื่อรณรงค์และถ่ายทอดให้เกษตรกรและผู้เข้าร่วมงานได้ทราบถึงเทคโนโลยีใหม่ ๆ ในการลดต้นทุนการผลิต การผลิตข้าวคุณภาพ การรวมกลุ่มในการบริหารจัดการการผลิต การพัฒนาเกษตรกร และการจัดการด้านการตลาด ซึ่งได้มีการบูรณาการทํางานร่วมกันของหน่วยงานที่เกี่ยวข้อง เพื่อส่งเสริม สนับสนุน และให้คําปรึกษาแก่กลุ่มเกษตรกร รวมทั้งขยายผลการใช้เทคโนโลยีการผลิตข้าว โดยได้มีการจัดนิทรรศการของจริงทั้งในการผลิต และเทคโนโลยีการแปรรูปด้วย
สําหรับกิจกรรมภายในงานรณรงค์ถ่ายทอดเทคโนโลยีการผลิต ข้าวนาแปลงใหญ่ ประกอบด้วย 1) นิทรรศการชุมชนต้นแบบนาแปลงใหญ่จากชุมชนต่าง ๆ ได้แก่ การผลิตและการใช้เมล็ดพันธุ์ดี การจัดทําแปลงผลิตข้าวคุณภาพดี การบริหารจัดการนาแปลงใหญ่ การดําเนินการของกลุ่มชาวนาผู้ผลิตปุ๋ยอินทรีย์และปุ๋ยชีวภาพ กลุ่มชาวนาผู้บริหารจัดการศัตรูข้าว กลุ่มผู้ใช้เครื่องจักรกลการเกษตร และการบริหารจัดการในการเชื่อมโยงการตลาด 2) นิทรรศการจากหน่วยงานภายใต้สังกัดกระทรวงเกษตรและสหกรณ์ 3) การถ่ายทอดความรู้โดยนักวิชาการ วิทยากรผู้มีความรู้หรือประสบการณ์เกี่ยวกับการลดต้นทุนการผลิตข้าว และ 4) จําหน่ายผลผลิตจากข้าวและผลิตภัณฑ์จากข้าว
ทั้งนี้ การจัดงานดังกล่าว ได้สอดคล้องกับนโยบายของกระทรวงเกษตรและสหกรณ์ ที่ให้มีการดําเนินงานใน 6 มาตรการ คือ 1) มาตรการลดต้นทุนการผลิตและเพิ่มโอกาสในการแข่งขันสินค้าเกษตร 2) มาตรการบริหารจัดการพื้นที่เกษตรกรรม (Zoning) 3) มาตรการระบบส่งเสริมการเกษตรแบบแปลงใหญ่ 4) มาตรการศูนย์เรียนรู้การเพิ่มประสิทธิภาพการผลิตสินค้าเกษตร 5) มาตรการเกษตรอินทรีย์ และ 6) มาตรการธนาคารสินค้า อีกทั้งยังอยู่ภายใต้โครงการระบบส่งเสริมการเกษตรแบบแปลงใหญ่ (นาแปลงใหญ่) ปี 2560 ซึ่งเป็นโครงการที่สอดคล้องกับยุทธศาสตร์ข้าวไทย ปี 2558 - 2562 มีเป้าหมายที่จะแก้ไขปัญหาเรื่องข้าวในระยะยาว เพื่อให้เกษตรกรมีรายได้เพิ่มมากขึ้น เกิดความมั่นคงในอาชีพ และสามารถพึ่งพาตนเองได้อย่างยั่งยืน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงยุติธรรม ร่วมแสดงเจตนารมณ์การต่อต้านคอร์รัปชัน "คนไทยไม่ทนต่อการทุจริต"
วันจันทร์ที่ 9 ธันวาคม 2562
กระทรวงยุติธรรม ร่วมแสดงเจตนารมณ์การต่อต้านคอร์รัปชัน "คนไทยไม่ทนต่อการทุจริต"
กระทรวงยุติธรรม ร่วมแสดงเจตนารมณ์การต่อต้านคอร์รัปชัน "คนไทยไม่ทนต่อการทุจริต"
วันจันทร์ที่ ๙ ธันวาคม ๒๕๖๒ เวลา ๑๐.๐๐ น. ณ อิมแพ็คเอ็กซิบิชั่น ฮอลล์ ๖ ศูนย์แสดงสินค้าและการประชุมอิมแพ็ค เมืองทองธานี พลเอกประยุทธ์ จันทร์โอชา นายกรัฐมนตรี เป็นประธานงานวันต่อต้านคอร์รัปชันสากล (ประเทศไทย) ประจําปี พ.ศ. ๒๕๖๒ International Anti Corruption Day ๒๐๑๙ ภายใต้แนวคิด "Zero Tolerance" คนไทยไม่ทนต่อการทุจริต ซึ่งธีมหลักของการจัดงานในปีนี้คือ "เดินหน้า ล่าโกง" ทั้งนี้ มีวัตถุประสงค์เพื่อแสดงเจตนารมณ์ของผู้นําทางการเมืองที่ร่วมกับภาคีทุกภาคส่วน มีความมุ่งมั่นในการแก้ปัญหาการทุจริต มุ่งยกระดับค่าดัชนีการรับรู้การทุจริต (CPI) โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม ผู้บริหารและเจ้าหน้าที่ในสังกัดกระทรรวงยุติธรรม หน่วยงานภาครัฐ ภาคเอกชน ภาครัฐวิสาหกิจ ภาคีเครือข่าย และผู้เกี่ยวข้องกว่า ๑,๕๐๐ คน เข้าร่วมฯ
ในการนี้ สํานักงานกิจการยุติธรรม กระทรวงยุติธรรมได้รับรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. ๒๕๖๒ หรือรางวัล ITA Awards ระดับ AA ในประเภท กรมหรือเทียบเท่า โดยนายวัลลภ นาคบัว ผู้อํานวยการสํานักงานกิจการยุติธรรม เป็นผู้แทนรับมอบจากนายกรัฐมนตรี
รัฐบาลไทย-ข่าวทำเนียบรัฐบาล-​‘หม่อมเต่า’ รับมาตรการเร่งด่วนนายกฯ สั่งทูตแรงงานดูแลคนงานไทยในต่างประเทศป้องกันโควิด – 19 [กระทรวงแรงงาน]
วันเสาร์ที่ 14 มีนาคม 2563
​‘หม่อมเต่า’ รับมาตรการเร่งด่วนนายกฯ สั่งทูตแรงงานดูแลคนงานไทยในต่างประเทศป้องกันโควิด – 19 [กระทรวงแรงงาน]
​‘หม่อมเต่า’ รับมาตรการเร่งด่วนนายกฯ สั่งทูตแรงงานดูแลคนงานไทยในต่างประเทศป้องกันโควิด – 19 [กระทรวงแรงงาน]
เมื่อวันที่ 3 มีนาคม 2563หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเปิดเผยถึงข้อสั่งการของนายกรัฐมนตรีเกี่ยวกับมาตรการเร่งด่วน สําหรับการแก้ไขปัญหาจากโรคติดเชื้อไวรัสโคโรนา 2019 (COVID - 19) ทั้ง 2 ด้าน คือ ด้านการป้องกันโรคและสุขภาพ และด้านการบรรเทาผลกระทบที่เกี่ยวข้อง โดยมอบหมายให้กระทรวงแรงงานติดตามและดูแลแรงงานไทยที่ทํางานอยู่ในประเทศที่มีการแพร่ระบาดของเชื้อไวรัส ซึ่งในส่วนของกระทรวงแรงงาน ได้สั่งการให้อัครราชทูตที่ปรึกษา (ฝ่ายแรงงาน) สํานักงานแรงงานไทย (สนร.) ในต่างประเทศทั้ง 13 แห่ง สร้างการรับรู้แก่แรงงานไทยที่ไปทํางานในสถานประกอบการต่าง ๆ แต่ละประเทศในพื้นที่ที่รับผิดชอบ โดยให้ปฏิบัติตามมาตรการที่ทางกระทรวงสาธารณสุขกําหนดเกี่ยวกับการดูแลตนเองเพื่อป้องกันการติดเชื้อ โดยให้ระมัดระวังติดตามสถานการณ์ และปฏิบัติตามมาตรการคําแนะนําจากหน่วยงานของทางการอย่างเคร่งครัด
ม.ร.ว.จัตุมงคลฯกล่าวต่อว่า ยังได้สั่งการให้ฝ่ายแรงงานฯ สํานักงานแรงงานไทยในต่างประเทศ ทั้ง 13 แห่ง ประสานความร่วมมือกับนายจ้างในสถานประกอบการที่แรงงานไทยทํางานอยู่ เพื่อให้ขอความร่วมมือสถานประกอบการช่วยดูแลคนงานเพื่อป้องกันการติดเชื้อ ขณะเดียวกันให้ประชาสัมพันธ์ข้อมูลแก่แรงงานผ่านสื่อออนไลน์ เช่น เฟสบุ๊ค ไลน์กลุ่ม วัดไทย ชุมชนไทย ร้านไทย อาสาสมัครแรงงาน ให้ทราบข้อมูลและมาตรการต่างๆ อย่างต่อเนื่องอีกด้วย ส่วนมาตรการบรรเทาผลกระทบที่เกี่ยวข้องกับกระทรวงแรงงานนั้น หน่วยงานในสังกัดกระทรวงแรงงาน จะดําเนินการช่วยเหลือตามภารกิจ อาทิ การเตรียมตําแหน่งงานว่างไว้รองรับ การส่งเสริมการประกอบอาชีพอิสระ การพัฒนาทักษะฝีมือตามความต้องการ ตลอดจนการประสานนายจ้างเพื่อติดตามค่าจ้างค้างจ่าย และตรวจสอบสิทธิประโยชน์อื่นๆ เพื่อให้ได้รับความคุ้มครองตามกฎหมายแรงงานต่อไป
รัฐบาลไทย-ข่าวทำเนียบรัฐบาล-คลินิกกัญชาทางการแพทย์ รพ.แกลง เปิดให้บริการแล้ว ทุกจันทร์ที่ 2 และ 4 ของเดือน
วันจันทร์ที่ 9 ธันวาคม 2562
คลินิกกัญชาทางการแพทย์ รพ.แกลง เปิดให้บริการแล้ว ทุกจันทร์ที่ 2 และ 4 ของเดือน
รัฐมนตรีช่วยว่าการกระทรวงสาธารณสุขเปิดคลินิกกัญชาทางการแพทย์โรงพยาบาลแกลง จังหวัดระยอง เพื่อประชาชนได้รักษาด้วยสารสกัดจากกัญชาทางแพทย์อย่างปลอดภัย ให้บริการทุกวันจันทร์ สัปดาห์ที่ 2 และ 4 ของเดือน
รัฐมนตรีช่วยว่าการกระทรวงสาธารณสุขเปิดคลินิกกัญชาทางการแพทย์โรงพยาบาลแกลง จังหวัดระยอง เพื่อประชาชนได้รักษาด้วยสารสกัดจากกัญชาทางแพทย์อย่างปลอดภัย ให้บริการทุกวันจันทร์ สัปดาห์ที่ 2 และ 4 ของเดือน
วันนี้ (9 ธันวาคม 2562) ที่โรงพยาบาลแกลง จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังเป็นประธานเปิดคลินิกกัญชาทางการแพทย์โรงพยาบาลแกลง จังหวัดระยอง ว่า โรงพยาบาลแกลง เป็น 1 ใน 110 แห่ง ของโรงพยาบาลสังกัดกระทรวงสาธารณสุขที่ได้เปิดให้บริการ คลินิกกัญชาทางการแพทย์ ซึ่งเป็นแห่งที่ 3 ของจังหวัดระยอง เพื่อรองรับผู้ป่วยที่มีความจําเป็นต้องใช้สารสกัดจากกัญชา ในเขตอําเภอแกลง วังจันทร์ เขาชะเมา จังหวัดระยอง ให้สามารถเข้าถึงการรักษาภายใต้การดูแลของบุคลากรทางการแพทย์ที่ผ่านการอบรม ได้แก่ แพทย์ 2 คน เภสัชกร 3 คน พยาบาลวิชาชีพ 3 คน และแพทย์แผนไทย 1 คน ด้วยระบบการบริหารจัดการตามมาตรฐาน มีความปลอดภัยสูง ให้บริการทุกวันจันทร์ สัปดาห์ที่ 2 และ 4 ของเดือน เวลา 13.00 - 16.00 น.
สําหรับคลินิกกัญชาทางการแพทย์ โรงพยาบาลแกลง เริ่มเปิดให้บริการวันที่ 25 พฤศจิกายน 2562 โดยได้รับสารสกัดน้ํามันกัญชา สูตรตํารับ 1.7% THC จากโรงพยาบาลเจ้าพระยาอภัยภูเบศร จํานวน 200 ขวด เบื้องต้นได้คัดกรองผู้ป่วยเพื่อเข้ารับบริการ ได้แก่ ผู้ป่วยภาวะปวดประสาท (Neuropathic Pain) ผู้ป่วยที่มีภาวะคลื่นไส้จากเคมีบําบัด รวมถึงผู้ป่วยมะเร็งระยะท้าย
********************************* 9 ธันวาคม 2562
รัฐบาลไทย-ข่าวทำเนียบรัฐบาล-ก.แรงงาน ประชุม คกก.ส่งเสริมการพัฒนาฝีมือแรงงาน
วันจันทร์ที่ 21 พฤษภาคม 2561
ก.แรงงาน ประชุม คกก.ส่งเสริมการพัฒนาฝีมือแรงงาน
นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการส่งเสริมการพัฒนาฝีมือแรงงาน ครั้งที่ 5/2561 ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน กระทรวงแรงงาน
วันที่ 21 พฤษภาคม 2561 เวลา 13.30 น. นายจรินทร์ จักกะพาก ปลัดกระทรวงแรงงาน เป็นประธานการประชุมคณะกรรมการส่งเสริมการพัฒนาฝีมือแรงงาน ครั้งที่ 5/2561 ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน กระทรวงแรงงาน โดยที่ประชุมได้มีการขอเห็นชอบการจ่ายเงินกู้ยืมกองทุนพัฒนาฝีมือแรงงาน ตามพระราชบัญญัติส่งเสริมการพัฒนาฝีมือแรงงาน พ.ศ. 2545 และขอความเห็นชอบปรับปรุงคําสั่งแต่งตั้งคณะอนุกรรมการเร่งรัดและแก้ไขปัญหาหนี้กู้ยืมกองทุนพัฒนาฝีมือแรงงาน
-----------------------------------------------
กองเผยแพร่และประชาสัมพันธ์/ชาญชัย ชาวหนองเพียร ข่าว/ณัฏฐภัทร์ ชื่นเอี่ยม ภาพ/21 พฤษภาคม 2561
รัฐบาลไทย-ข่าวทำเนียบรัฐบาล-มาตรการป้องกันการแพร่ระบาดของโรคติดเชื้อไวรัสโควิด-19 การให้บริการและการใช้บริการเรือโดยสารในคลองแสนแสบ เป็นอย่างไร ??
วันเสาร์ที่ 20 มิถุนายน 2563
มาตรการป้องกันการแพร่ระบาดของโรคติดเชื้อไวรัสโควิด-19 การให้บริการและการใช้บริการเรือโดยสารในคลองแสนแสบ เป็นอย่างไร ??
มาตรการป้องกันและ การให้บริการและการใช้บริการเรือโดยสารในคลองแสนแสบ เป็นอย่างไร ??
Q : มาตรการป้องกันการแพร่ระบาดของโรคติดเชื้อไวรัสโควิด-19 การให้บริการและการใช้บริการเรือโดยสารในคลองแสนแสบ เป็นอย่างไร ??
A : - ตั้งจุดคัดกรองผู้มาใช้บริการโดยการตรวจวัดอุณหภูมิร่างกาย
- ล้างมือด้วยเจลแอลกอฮอล์ก่อนลงเรือ
- เว้นระยะห่างระหว่างกัน 1-2 เมตร โดยจะต้องยืนรอเรือตามจุดเครื่องหมายที่กําหนดไว้ และเว้นระยะห่างการนั่งในเรือ
- สวมใส่หน้ากากอนามัยทั้งก่อนขึ้น-ลงเรือ ตลอดการเดินทาง
- จัดเจ้าหน้าที่ให้คําแนะนําแก่ผู้มาใช้บริการ
- ปรับความถี่การให้บริการเรือในช่วงเวลาเร่งด่วน เป็น 3-5 นาทีต่อลํา
รัฐบาลไทย-ข่าวทำเนียบรัฐบาล-รัฐบาลอนุมัติ 1.4 พันล้าน อุดหนุนเด็กแรกเกิด
วันพุธที่ 13 มิถุนายน 2561
รัฐบาลอนุมัติ 1.4 พันล้าน อุดหนุนเด็กแรกเกิด
รัฐบาลอนุมัติงบประมาณเพิ่มเติม 1,437 ล้านบาท เป็นเงินอุดหนุนเพื่อการเลี้ยงดูเด็กแรกเกิด สําหรับเด็กวัยแรกเกิดจนถึง 3 ขวบ จํานวน 600 บาท
วันที่ 11 มิ.ย. 2561
รัฐบาลอนุมัติ 1.4 พันล้าน อุดหนุนเด็กแรกเกิด
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติงบประมาณเพิ่มเติม 1,437 ล้านบาท เป็นเงินอุดหนุนเพื่อการเลี้ยงดูเด็กแรกเกิด สําหรับเด็กวัยแรกเกิดจนถึง 3 ขวบ จํานวน 600 บาทต่อคนต่อเดือนแก่ครัวเรือนที่เสี่ยงต่อความยากจน เพื่อแบ่งเบาภาระค่าใช้จ่ายให้กับผู้ปกครองและเป็นเงินทุนเพื่อเลี้ยงดูบุตรหลานให้มีคุณภาพ เติบโตสมวัย และยังเป็นการส่งเสริมให้หญิงตั้งครรภ์และเด็กในครรภ์ได้รับการดูแลอย่างถูกต้องตามหลักวิชาการทางด้านสาธารณสุข โดยปัจจุบันมีเด็กแรกเกิดที่เข้าร่วมโครงการแล้วกว่า 500,000 คน ทั้งนี้ รัฐบาลมุ่งหวังให้ผู้มีรายได้น้อยมีคุณภาพชีวิตขึ้นและคนไทยเข้าถึงการบริการจากภาครัฐอย่างเป็นธรรมและเท่าเทียม โดยผู้ที่สนใจสามารถติดต่อเข้าร่วมโครงการได้ที่องค์กรปกครองส่วนท้องถิ่นทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่เยี่ยมชมบริษัท สารัชมาร์เก็ตติ้ง จำกัด อ.หล่มสัก จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 ณ จ
วันจันทร์ที่ 17 กันยายน 2561
รัฐมนตรีช่วย ก.อุตฯ ลงพื้นที่เยี่ยมชมบริษัท สารัชมาร์เก็ตติ้ง จํากัด อ.หล่มสัก จ.เพชรบูรณ์ ในโอกาสเดินทางมาตรวจราชการและร่วมประชุม ครม. อย่างเป็นทางการนอกสถานที่ ครั้งที่ 7/2561 ณ จ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมบริษัท สารัชมาร์เก็ตติ้ง จํากัด อ.หล่มเก่า จ.เพชรบูรณ์
วันนี้ (17 กันยายน 2561) เวลา 13.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมบริษัท สารัชมาร์เก็ตติ้ง จํากัด อ.หล่มเก่า จ.เพชรบูรณ์ โดยมีนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม ผู้บริหารระดับสูงของกระทรวงอุตสาหกรรม และนางไพรินทร์ กันทะวงษ์ อุตสาหกรรมจังหวัดเพชรบูรณ์ ร่วมลงพื้นที่ นายสารัช กมลธรไท ผู้บริหารบริษัท สารัชมาร์เก็ตติ้ง จํากัด ให้การต้อนรับ
บริษัท สารัชมาร์เก็ตติ้ง จํากัด ผู้ผลิตผลิตภัณฑ์มะขามแปรรูป เป็นหนึ่งในสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) โดยได้เข้าโครงการในแผนการพัฒนาบรรจุภัณฑ์ การทดสอบตลาด การพัฒนาและปรับตัวร่วมกับกระทรวงอุตสาหกรรม ต่อยอดโครงการ OPOAL ด้วยการปรับลดน้ําหนักของแถม โดยการนอกจากนี้ยังได้เข้าร่วมโครงการเทคโนโลยีการผลิตที่สะอาด 3R ด้วยการนําเมล็ดมะขามที่ไม่มีมูลค่าหรือมีมูลค่าน้อยมาพัฒนาเป็นผลิตภัณฑ์ซีรั่มจากเมล็ดมะขาม ซึ่งช่วยลดของเสียและช่วยเพิ่มมูลค่าของผลิตภัณฑ์ได้มากขึ้น ปัจจุบันเซรั่มดังกล่าวอยู่ระหว่างการทดลองตลาด
รัฐบาลไทย-ข่าวทำเนียบรัฐบาล-โควิด-19 รู้ทันป้องกันได้
วันอังคารที่ 21 เมษายน 2563
โควิด-19 รู้ทันป้องกันได้
รักษาระยะห่างทางสังคมเพื่อหลีกเลี่ยงการติดเชื้อไวรัสโควิด-19
อย่าลืมรักษาสุขอนามัยให้สะอาด และอย่าลืมสวมหน้ากากอนามัยเป็นประจํา
รัฐบาลไทย-ข่าวทำเนียบรัฐบาล-คกก.ควบคุมเครื่องดื่มแอลกอฮอล์ เห็นชอบมาตรการลดอุบัติเหตุทางถนนช่วงเทศกาลสงกรานต์ปี 2563
วันพฤหัสบดีที่ 5 มีนาคม 2563
คกก.ควบคุมเครื่องดื่มแอลกอฮอล์ เห็นชอบมาตรการลดอุบัติเหตุทางถนนช่วงเทศกาลสงกรานต์ปี 2563
คกก.ควบคุมเครื่องดื่มแอลกอฮอล์ เห็นชอบมาตรการลดอุบัติเหตุทางถนนช่วงเทศกาลสงกรานต์ปี2563
คณะกรรมการควบคุมเครื่องดื่มแอลกอฮอล์ เห็นชอบมาตรการควบคุมเครื่องดื่มแอลกอฮอล์ ลดอุบัติเหตุทางถนนในช่วงเทศกาลสงกรานต์ปี 2563 ให้คณะกรรมการระดับจังหวัดส่งเสริมการจัดกิจกรรมทางเลือกทางศาสนาและวัฒนธรรมไทย ให้ทุกส่วนราชการ/รัฐวิสาหกิจ ลงโทษทางวินัยบุคลากรที่เมาแล้วขับทุกราย แจ้งผู้ประกอบการ ให้ปฏิบัติตามกฎหมายควบคุมเครื่องดื่มแอลกอฮอล์อย่างเคร่งครัด
วันนี้ (5 มีนาคม 2563) ที่กระทรวงสาธารณสุข จังหวัดนนทบุรี นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุขให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานการประชุมคณะกรรมการควบคุมเครื่องดื่มแอลกอฮอล์ ครั้งที่ 1/2563 โดยวันนี้ ที่ประชุมได้ร่วมกันพิจารณาแนวทางการควบคุมเครื่องดื่มแอลกอฮอล์ เพื่อสนับสนุนการควบคุมและลดปัญหาอุบัติเหตุทางถนน ในช่วงเทศกาลสงกรานต์ปี 2563 เนื่องจากในช่วงเทศกาลสงกรานต์ 3 ปีที่ผ่านมา มีผู้บาดเจ็บและเสียชีวิตที่ดื่มแอลกอฮอล์เฉลี่ยปีละ 8,262 คน มูลค่าความสูญเสียจากการดื่มเฉลี่ยเทศกาลละ 1,649 ล้านบาท ในช่วงเทศกาลสงกรานต์ปี 2562 พบว่า เมาแล้วขับเป็นสาเหตุทําให้เกิดอุบัติเหตุสูงสุด ผลการตรวจแอลกอฮอล์ในเลือดจากผู้ขับขี่ยานพาหนะ พบว่า ร้อยละ 52.21 เป็นผู้ขับขี่ที่มีแอลกอฮอล์ในเลือดเกินกฎหมายกําหนด ในจํานวนนี้ร้อยละ 35.64 มีอายุน้อยกว่า 20 ปีที่มีปริมาณแอลกอฮอล์มากกว่า 20 mg%สถานที่ดื่มแอลกอฮอล์ช่วงเทศกาลสงกรานต์กว่าร้อยละ 50 ดื่มนอกบ้าน และยังพบว่าธุรกิจเครื่องดื่มแอลกอฮอล์ขยายพื้นที่จัดงานสงกรานต์กลางคืนเพิ่มขึ้น แม้ว่าพื้นที่โซนนิ่ง “เล่นน้ําปลอดเหล้า” จะมีแนวโน้มเพิ่มมากขึ้น แต่บริเวณทางเข้า – ออก และบริเวณใกล้เคียงยังมีการจําหน่ายเครื่องดื่มแอลกอฮอล์อยู่มาก
นายแพทย์หม่อมหลวงสมชายกล่าวต่อว่า ที่ประชุมได้มีมติเห็นชอบให้คณะกรรมการควบคุมเครื่องดื่มแอลกอฮอล์จังหวัด ดําเนินการในพื้นที่จัดทําข้อสั่งการไปยังสถานที่จัดงานเล่นน้ําสงกรานต์ ในการควบคุมการขายและกิจกรรมส่งเสริมการตลาด ส่งเสริมการจัดกิจกรรมทางเลือกโดยอาศัยต้นทุนทางศาสนาและวัฒนธรรมไทย ดึงประชาชนร่วมกิจกรรมกับครอบครัวทดแทนการออกไปดื่มแอลกอฮอล์นอกบ้าน แจ้งผู้ประกอบการให้ปฏิบัติตามกฎหมายควบคุมเครื่องดื่มแอลกอฮอล์อย่างเคร่งครัด โดยเฉพาะการห้ามจําหน่ายให้เด็กต่ํากว่า 20 ปี ขอความร่วมมือให้ทุกส่วนราชการ และรัฐวิสาหกิจ ควบคุม ตรวจสอบและพิจารณาลงโทษทางวินัยกับบุคคลในความปกครองที่เมาแล้วขับทุกราย ในกรณีเกิดอุบัติเหตุและสงสัยว่าผู้ขับขี่เมาสุรา ให้ส่งตรวจระดับแอลกอฮอล์ในเลือดหรือตรวจวัดระดับแอลกอฮอล์ในเลือดทางลมหายใจทุกราย และในกรณีที่เกิดอุบัติเหตุกับบุคคลอายุต่ํากว่า 20 ปี ให้โรงพยาบาลแจ้งเจ้าหน้าที่ตํารวจ เพื่อติดตามตรวจสอบสถานที่ที่จําหน่ายเครื่องดื่มแอลกอฮอล์ให้กับเยาวชนและดําเนินการทางกฎหมายหรือปรับเต็มตามจํานวนโดยไม่มีการลดหย่อนทุกราย ทั้งนี้ จะนํามาตรการดังกล่าวเสนอต่อที่ประชุมคณะกรรมการนโยบายเครื่องดื่มแอลกอฮอล์แห่งชาติ เพื่อให้ความเห็นชอบต่อไป
นอกจากนี้ ในการจัดงานสงกรานต์แต่ละจังหวัด ขอให้ผู้ว่าราชการจังหวัดพิจารณาตามความเหมาะสม และเพิ่มมาตรการในการป้องกัน ควบคุมโรคติดเชื้อไวรัสโคโรนา 2019
************************************** 5 มีนาคม 2563
รัฐบาลไทย-ข่าวทำเนียบรัฐบาล-สรรพากรฉีดยาแรงกระตุ้นเศรษฐกิจเดินเครื่องลดหย่อนเครื่องจักรใหม่ 2.5 เท่า
วันศุกร์ที่ 31 มกราคม 2563
สรรพากรฉีดยาแรงกระตุ้นเศรษฐกิจเดินเครื่องลดหย่อนเครื่องจักรใหม่ 2.5 เท่า
สรรพากรเตรียมออกกฎหมายสนองมาตรการการเงินการคลังเพื่อสนับสนุนการลงทุนในประเทศปี 2563 หลังจากคณะรัฐมนตรีได้มีมติเห็นชอบมาตรการภาษีฯ ที่กระทรวงการคลังเสนอ เมื่อวันที่ 28 มกราคม 2563 ผู้ประกอบการนํารายจ่ายลงทุนในเครื่องจักรมาหักภาษีได้มากถึง 2.5 เท่า
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เผยถึงสาระสําคัญของมาตรการภาษี เพื่อส่งเสริมการลงทุนในประเทศว่า กําหนดให้บริษัท หรือ ห้างหุ้นส่วนนิติบุคคลสามารถนํารายจ่ายจากการลงทุนในเครื่องจักร ในการคํานวณกําไรสุทธิเพื่อเสียภาษีเงินได้นิติบุคคลได้เป็นจํานวน 2.5 เท่า โดยแยกเป็น 2 ส่วน ได้แก่ ส่วนที่ 1 จํานวน 1.5 เท่า (ของรายจ่ายตามจํานวนที่จ่ายจริง) เป็นการยกเว้นภาษีเงินได้นิติบุคคล และส่วนที่ 2 จํานวน 1 เท่า เป็นการ หักค่าสึกหรอ และค่าเสื่อมราคา ทั้งนี้ ไม่รวมถึงกรณีที่เป็นบริษัท หรือห้างหุ้นส่วนนิติบุคคลที่ประกอบกิจการให้เช่าแบบลีสซิ่ง และลงทุนในเครื่องจักร เพื่อให้เช่าเครื่องจักรนั้นแบบลีสซิ่ง) โดยผู้ประกอบการจะได้รับสิทธิประโยชน์นี้ในกรณีที่ได้ลงทุนซื้อเครื่องจักรภายในวันที่ 1 มกราคม 2563 จนถึงวันที่ 31 ธันวาคม 2563 เท่านั้น และเครื่องจักรมีหลักเกณฑ์และเงื่อนไขประกอบดังต่อไปนี้
1. ไม่เคยผ่านการใช้งานมาก่อน
2. หักค่าสึกหรอและค่าเสื่อมราคาได้ และอยู่ในสภาพพร้อมใช้การได้ ภายใน 31 ธันวาคม 2563
3. อยู่ในราชอาณาจักร
4. ไม่ได้รับสิทธิประโยชน์ทางภาษี ตามพระราชกฤษฎีกาที่ออกตามความในประมวลรัษฎากรฉบับอื่น ๆ
จากการออกมาตรการดังกล่าว คาดว่าจะเป็นการช่วยกระตุ้นให้เกิดการลงทุนเพิ่มในภาคเอกชนกว่า 110,000 ล้านบาท อีกทั้งยังช่วยให้ภาพรวมเศรษฐกิจไทยมีการขยายตัวเพิ่มมากขึ้นตามไปด้วย
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมท่าอากาศยานร่วมเปิดเที่ยวบินปฐมฤกษ์แบบเช่าเหมาลำ เส้นทาง นครราชสีมา – สุราษฎร์ธานี – นครราชสีมา
วันอังคารที่ 21 พฤศจิกายน 2560
กรมท่าอากาศยานร่วมเปิดเที่ยวบินปฐมฤกษ์แบบเช่าเหมาลํา เส้นทาง นครราชสีมา – สุราษฎร์ธานี – นครราชสีมา
นายดรุณ แสงฉาย อธิบดีกรมท่าอากาศยาน กระทรวงคมนาคม กล่าวว่า กรมท่าอากาศยานร่วมพิธีเปิดเที่ยวบินปฐมฤกษ์ของสายการบินนิวเจน เที่ยวบินที่ E3 7511 จากท่าอากาศยานนครราชสีมา ไปท่าอากาศยานสุราษฎร์ธานี เมื่อวันที่ 17 พฤศจิกายน 2560 ณ ท่าอากาศยานนครราชสีมา
โดยมี นายวิทวัส ภักดีสันติสกุล ผู้อํานวยการท่าอากาศยานอุดรธานี รักษาราชการผู้อํานวยการกองส่งเสริมท่าอากาศยาน และนายประวัติ ดวงกันยา ผู้อํานวยการท่าอากาศยานนครราชสีมา กรมท่าอากาศยาน นายชัชวาล วงศ์จร ประธานหอการค้าจังหวัดนครราชสีมา ร่วมพิธีเปิดฯ
สายการบินนิวเจน ทําการบินแบบเช่าเหมาลํา เที่ยวบินที่ E3 7511 เส้นทาง นครราชสีมา – สุราษฏร์ธานี โดยใช้อากาศยานแบบโบอิ้ง 737 - 800 ออกจากท่าอากาศยานนครราชสีมา เวลา 09.17 น. ถึงท่าอากาศยานสุราษฏร์ธานี เวลา 10.30 น. เวลาทําการบิน 1 ชั่วโมง 30 นาที มีผู้โดยสารเดินทางทั้งหมด 168 คน การทําการบินเที่ยวบินดังกล่าว เพื่อรองรับหน่วยงานหอการค้าจังหวัดนครราชสีมา ที่เข้าร่วมประชุมสภาหอการค้าทั่วประเทศ ครั้งที่ 35 ณ จังหวัดสุราษฎร์ธานี และได้ทําการบินแบบเช่าเหมาลําเที่ยวบินที่ E3 7512 เส้นทางสุราษฏร์ธานี – นครราชสีมา เมื่อวันที่ 19 พฤศจิกายน 2560 นอกจากนี้สายการบินนิวเจน จะเปิดทําการบินเที่ยวบินประจํา 2 เส้นทาง ได้แก่ เส้นทาง นครราชสีมา – เชียงใหม่ – นครราชสีมา ทําการบินทุกวัน วันละ 1 เที่ยว และเส้นทาง นครราชสีมา – ภูเก็ต – นครราชสีมา ทําการบินทุกวันวันละ 1 เที่ยว ซึ่งจะเริ่มทําการบินในวันที่ 3 ธันวาคม 2560
ท่าอากาศยานนครราชสีมา ตั้งอยู่ตําบลท่าช้าง อําเภอเฉลิมพระเกียรติ จังหวัดนครราชสีมา ห่างจากตัวเมืองไปทางทิศเหนือ ประมาณ 26 กิโลเมตร มีพื้นที่ 4,625 ไร่ อาคารผู้โดยสารสามารถรองรับผู้โดยสาร จํานวน 300 คน ทางวิ่งขนาด 45 x 2100 เมตร ทางขับขนาด 23 x 320 เมตร จํานวน 2 สาย ลานจอดอากาศยาน ขนาด 85 x 323 เมตร สามารถรองรับอากาศยาน แบบโบอิ้ง 737 ได้ 4 ลํา ท่าอากาศยานนครราชสีมามีความพร้อมในการรองรับผู้โดยสาร มีสิ่งอํานวยความสะดวก และความปลอดภัยเป็นไปตามมาตรฐานสากล ทั้งนี้ สามารถตรวจสอบเที่ยวบินของท่าอากาศยานในสังกัด ทย. จากแอปพลิเคชัน ThaiFlightInfo โดยสามารถดาวน์โหลดผ่านระบบ IOS และ Andriod
รัฐบาลไทย-ข่าวทำเนียบรัฐบาล-สาเหตุใดจึงต้องมีการสแกน QR Code ของแพลตฟอร์ม ‘ไทยชนะ’ หลายรอบ เมื่อเดินทางไปห้างสรรพสินค้า ??
วันพฤหัสบดีที่ 21 พฤษภาคม 2563
สาเหตุใดจึงต้องมีการสแกน QR Code ของแพลตฟอร์ม ‘ไทยชนะ’ หลายรอบ เมื่อเดินทางไปห้างสรรพสินค้า ??
เหตุใดจึงต้องสแกน QR Code  ‘ไทยชนะ’ หลายรอบ เมื่อไปห้างสรรพสินค้า ??
Q : สาเหตุใดจึงต้องมีการสแกน QR Code ของแพลตฟอร์ม ‘ไทยชนะ’ หลายรอบ เมื่อเดินทางไปห้างสรรพสินค้า ??
A : เพื่อความสะดวกในการติดตามค้นหาผู้ป่วย เนื่องจากห้างสรรพสินค้า สามารถจุคนได้เป็นจํานวนมาก หากพบผู้ป่วยติดเชื้อไวรัสโควิด-19 เพียง 1 ราย จะต้องทําการติดตามตรวจหาผู้ป่วยเพิ่มเติมเป็นจํานวนมาก หากทุกคนร่วมมือสแกน QR Code เมื่อเข้าร้านค้าขนาดย่อย จะเกิดความสะดวกต่อการระบุพื้นที่เพื่อติดตามผู้ป่วยติดเชื้อไวรัสโควิด-19 และสามารถระบุผู้ที่สัมผัสใกล้ชิดกับผู้ติดเชื้อได้ง่ายขึ้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงานกรมราชทัณฑ์
วันจันทร์ที่ 19 สิงหาคม 2562
รัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมราชทัณฑ์
รัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานกรมราชทัณฑ์
ในวันจันทร์ที่ ๑๙ สิงหาคม ๒๕๖๒ เวลา ๑๐.๐๐ น. ณ กรมราชทัณฑ์ ตําบลสวนใหญ่ อําเภอเมือง จังหวัดนนทบุรี นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ตรวจเยี่ยมและรับฟังการบรรยายภารกิจของกรมราชทัณฑ์ โดยมี พันตํารวจเอก ณรัชต์ เศวตนันทน์ อธิบดีกรมราชทัณฑ์ และผู้บริหารและเจ้าหน้าที่ในสังกัดกรมราชทัณฑ์ ให้การต้อนรับ
โอกาสนี้ รัฐมนตรีว่าการกระทรวงยุติธรรม ได้รับฟังผลการดําเนินงาน ปัญหาอุปสรรคการปฏิบัติงาน พร้อมทั้งมอบนโยบายเกี่ยวกับการปฏิบัติงานราชทัณฑ์ ทั้งในด้านการแก้ปัญหาคนล้นคุก ซึ่งส่วนใหญ่เป็นผู้ต้องขังคดียาเสพติด โดยศึกษาแนวทางการนํากําไลอิเล็กทรอนิกส์ หรือ Electronic Monitoring (EM) มาใช้กับผู้ต้องขังที่ผ่านการบําบัด รวมทั้งการสร้างงาน สร้างอาชีพให้กับผู้ต้องขัง การกําหนดมาตรการภาษี เพื่อให้สิทธิประโยชน์แก่นายจ้างและเจ้าของผู้ประกอบการ เพื่อให้เกิดแรงจูงใจในการจ้างงานผู้พ้นโทษ และเป็นการส่งเสริมผู้พ้นโทษได้มีโอกาสทางสังคมมากยิ่งขึ้นและยังเป็นการลดการกระทําผิดซ้ํา
อธิบดีกรมราชทัณฑ์ กล่าวว่า กรมราชทัณฑ์ ดําเนินการตามนโยบาย ๓ ส. ในการปฏิบัติหน้าที่ คือ สะอาด สุจริต และเสมอภาค รวมถึง ๗ ก. ได้แก่ กักขัง แก้ไข ยึดหลักกฎหมาย วางกรอบ กลั่นกรอง ให้กําลังใจ และกลับตัว โดยระยะเวลาที่ผ่านมาการดําเนินงานของกรมราชทัณฑ์เกิดผลอย่างมีประสิทธิภาพเป็นผลทําให้กรมราชทัณฑ์ได้รับรางวัลจากหน่วยงานต่างๆ อาทิเช่น รางวัลการประเมินผลระดับคุณธรรมและความโปร่งใสในการดําเนินงานของหน่วยงานในการบริหารจัดการด้านการเงินการคลังของกรมบัญชีกลาง กระทรวงการคลัง ซึ่งได้รับประกาศเกียรติคุณด้านการจัดซื้อจัดจ้างระดับดีเด่น จาก ฯพณฯ นายกรัฐมนตรี เมื่อวันที่ ๔ เมษายน ๒๕๖๒ รวมถึงรางวัลหน่วยงานบริหารทรัพยากรบุคคลดีเด่น ประจําปี ๒๕๖๒ (ด้านความโปร่งใสด้านการบริหารทรัพยากรบุคคล) จากมูลนิธิพันเอกจินดา ณ สงขลา สํานักงาน ก.พ.
ส่วนปัญหาของกรมราชทัณฑ์ยังมี ๓ ส่วน คือ ๑.ปัญหาคนล้นคุก โดยปัจจุบันมีผู้ต้องขัง จํานวน ๓๗๐,๗๓๖ คน ซึ่งมีแนวโน้มเพิ่มขึ้นเรื่อยๆ ในขณะที่มีจํานวนเจ้าหน้าที่และสถานที่คุมขังไม่เพียงพอ ๒. ปัญหาสุขภาวะในเรือนจํา อันเป็นผลมาจากปัญหาคนล้นคุก และ ๓. ปัญหาการกระทําผิดซ้ํา ซึ่งหากสามารถลดจํานวนผู้ต้องขังด้วยการบริหารโทษการกระทําผิดทางอาญาให้มีโทษจําคุกน้อยลง เช่น คดียาเสพติดที่มีอยู่ประมาณ ๓๐๐,๐๐๐ คน หรือคิดเป็นร้อยละ ๗๕ ของจํานวนผู้ต้องขังทั้งหมดได้ด้วยการให้ผู้เสพผู้จําหน่ายรายย่อยเป็นผู้ป่วยมิใช่อาชญากร และเข้ารับการบําบัดแทนโทษจําคุก อาจเป็นหนทางแก้ไขปัญหานี้ได้ ตลอดจนการไม่มีงานทํา หรือขาดอาชีพ จึงทําให้ขาดรายได้ และหวนกลับไปกระทําผิดซ้ํา
************************